Rei

El Rei de Gerland, és formalment conegut com a "Sa Majestat [...] de la Dinastia [...], el [....] del seu nom, Primer Sentinella, Cabdill de la Marca, Defensor de la Frontera, Suprem Patriarca, Llum de les Terres Altes i Escut de les Terres Baixes, Rei entre els Homes i Protector del Regne".



El títol complet fa referència a que el primer monarca de Gerland, Thorn I, fou un mític guerrer heroic que evità l'invasió de Gerland per part del regne de Dessènia fent-los retrocedir i fins hi tot conquerint un tros del seu territori, on hi assentaria el seu tron, des d'on exerciria una vigilància permanent sobre la frontera amb Dessènia.

La seu del poder del monarca és el Tron del Sentinella a l'Arc d'Herois de la Ciutadella de Thorn, a la ciutat de Mira Magna.

Herència
El Tron passa de pares a fills o segons proximitat familiar amb preferència de major a menor edat sense distinció del sexe. Quan un rei és menor de 18 anys, governa en el seu lloc un Regent, que en cas no ser assignat pel seu pare en el seu testament de mort, ho és el Consort o en el seu defecte, la Mà del Rei més recent. En cas de que cap d'aquests estigui disponible, ho exerceix de forma col·legiada el Consell Reial.

Regències
Si el Rei es troba a l'extranger durant un cert període de temps, el Consort, o en el seu defecte, la persona següent en la línia successòria, actua com a Regent. Malgrat tot, si aquesta persona és menor d'edat, la Mà del Rei o el Consell Reial governen en el seu nom. Els Regents tenen totes les atribucions que té el Rei, inclús la d'asseure's al Tron del Sentinella en absència del rei, llevat, és clar, de les de protocol i tractament.

Quan el Rei es troba absent de la Fortalesa de Thorn però segueix a Gerland, el Lord Camarlenc ocupa també el càrrec de Lord Castlà.

Deures i privilegis
El Rei de Gerland és el monarca absolut d'aquell país i dicta la política de cada moment. No obstant, gran part dels seus deures són exercits a través de la Mà del Rei, persona escollida per ell d'entre els seus súbdits, que governa en el seu nom. El Rei i la Mà són assessorats pel Consell Reial.

El Rei és inmune i inviolable davant de la llei i pot jutjar i sentenciar a mort a qui cregui convenient, inclús sense judici prèvi (tot i que a la pràctica, solen tenir lloc judicis per qualsevol falta que es produeixi, encara que no estiguin presidits per ell mateix). És l'únic, però, que pot jutjar a la Familia Reial (consort reial, germans, fills i nets) i a la seva Mà. A més, si ho vol, pot revocar qualsevol decisió d'un senyor feudal o concedir el Perdó de Gràcia a petició dels acusats.

El monarca també pot viatjar arreu de les seves terres sense pagar cap tipus de peatge, ser allotjat obligatòriament sota qualsevol sostre del regne etc. A més, el Rei no pot ésser tocat sense el seu consentiment previ sota risc d'incorrer en un delicte greu.

Corona
La Corona del Sentinella, portada per tots els reis des del temps del Rei Sygeric, es va forjar als alts forns de Forja d'Acer amb or i bronze i s'hi troben encastades sis pedres precisoses: cuatre ofertes per casascuna de les grans cases nobles tradicionals de Gerland (un safir per Ankor, una maragda per Hengest, un diamant per Leorath i un rubí per Scharlach); i dos més en representació de la Fe del Màster (una atzabeja) i de l'Orde dels Mestres (un ambre).

No obstant això, actualment la corona només conserva cinc de les gemmes originals, perquè el diamant es va desprendre de la seva montura durant una batalla en la que el Rei Raelgyst II va voler lluir-la. Des d'aleshores, tant la corona com la resta de joies reials es guarden a la Torre del Proscrit sota extrema vigilància de la guàrdia de palau.

La Corona que porta la Reina o el Consort Reial és una reproducció més petita de la Corona del Sentinella anomenada la Corona del Company.

Tron
El Rei de Gerland és l'única persona que es pot asseure al Tron del Sentinella (que un altre ho faci, és signe de traició, i per tant, un delicte penat amb la mort). El Regent es pot asseure al Tron per oferir audiències només quan no està en presència del Rei. En aquest cas, utilitza el seient habitualment destinat al/la Consort Reial.

La Mà del Rei sol posar-se de peu a la dreta del monarca en la seva presència o utilitzar una càtedra de fusta.